JohanHeinsen/ENO huggingface dataset:
Viborger Samler, 1843-03-09
Nyvraae Hovedgaard er, som tidligere i de offentlige Tidender bekjendtgjort, beliggende i Kier Herred, Aalborg Amt, noget over 2 Mile fra Aalborg, og staaer for Hartkorn fri Hovedgaardstaxt 29 Tdr. 2 Skpr. 1 Fdkr. 2 1/4 Alb. Det bemærkes at 1/2 af Kjøbesummen bliver at udbetale i 11te December Termin 1843, at et forseglet Brev, hvor minimum af Kjøbesummen for ovennævnte Eiendom fastsættes, og som først aabnes naar Hammerslag er skeet, vil være tilstede ved Auctionen, og at de eventuelle Buds Antagelse eller Forkastelse saaledes strax og paa selve Auctionsstedet vil vorde de Bydende tilkjendegivet. Auctionen afholdes paa Hovedgaarden Nyvraae. Salgsconditionerne ligge 14 Dage førend Auctionen til Eftersyn i Rentekammerets Domaine-Contoir, paa Postgaarden i Odense, hos Gjæstgiver Petersen i Haderslev, Avis redactionen i Altona, paa Jnspectionscontoiret paa Edelsborg pr. Skanderborg og hos Forpagter Bodilsen paa Nypraae, der tillige foreviser Eiendommen.
Viborger Samler, 1843-03-09
Placat. Jfølge Dom og Udlæg bliver den Gaard i Faarup Bye, Vindum Sogn, Middelsom Herred, Viborg Amt, som forhen har tilhørt Peder Vestergaard, og nu beboes af Johan Christensen, med underliggende Eiendomme, til Hartkorn Jordskyld 2 Tdr. 3 Skpr. 1 Fdkr. 1/4 Alb. og Skovskyld 1 Skp. 2 Fdkr. 1/4 Alb., samt udlagt Besætning m. v. efter Udlægshaverens Begjæring, stillet til Bortsalg ved offentlig Auction, som afholdes i Gaarden selv Onsdagen den 19de April næstkommende, om Formiddagen Kl. 10, efter Conditioner, som ved Auctionen fremlægges og forinden ere til Eftersyn paa Herredscomptoiret. Middelsom og Sønderlyng Herredsfogderi. Viborg, den 8de Marts 1843. Rod.
Viborger Samler, 1843-03-09
De der for dette Blad restere med Aviscontingent o. s. v., bringes sammes Betaling med allerførste i behagelig Erindring. Udgiveren.
Viborger Samler, 1843-03-11
No. 40. 71 Aarg. Kongelig allernaadigst privilegeret Stifts-Tidende. Vivor Forsendes med Brevposten i Danmark og Hertugdommerne. angaaen angaaenLøverdagen den 11te Marts 1843. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-03-11
Nyeste Postefterretninger. Frankerig. Paris, d. 1ste Marts. J sin Tale for det bestaaende Ministerium yttrede Agenor Gasparin, at det var hans Ønske at Partierne vilde udtale sig med Frimodighed; det var umuligt, at Oppositionen længere kunde skuffe Landet; kun det conservative Parti havde forstaaet at redde Revolutionen og værne om Landets Frihed; hvad var der vel blevet af Frankerig, dersom dette Land havde fulgt Thiers's Politik, Det synes at Journ, des Deb. bliver stedse meere og mere viis paa det Guizotske Ministeriums Triumph; denne Journal spotter tillidsfuld over Constitutionnel, der endnu for faa Dage spaaede Ministeriets snarlige Opløsning og Undergang. J de sidste Dage har efter førstnævnte Journal Oppositionen tabt meget Terrain; Thiers har triumpheret for tidligen, thi holder man sit givne Ord, da maa det være ude med Oppositionen. – Efter samme Journal er det afgjort, at Regjeringen om nogle Dage vil forelægge Kamrene et Lovudkast angaaende Jndførelsen af Poenitentiarsystemet i Frankerig. Forbedringen af Jndretningen i vore Fængsler og Bagnos, – disse Augiasstalde, den franske Civilisations Plet og Skam, siger Journalen, vil vorde den vigtigste Deel af den Opgave, som Poenitentiarreformen har paataget sig; men derefter maae følge Begrundelsen af et Beskyttelses- og Forsørgelsessystem forde Fanger, der have overstaaet deres Straffetid.
Viborger Samler, 1843-03-11
Carnevalet er i Aar løbet meget roligt af. Den fede Oxe har rigtignok under en uhyre Menneskemængdes Tilløb gjort sin Spadseretour igjennem Staden; men i Tuileriernes Gaarde kom den ikke, og Journal la Presse, der finder dette meget naturligt, kan ikke fatte, hvorledes man i saa høi Grad har kunne overtræde Sømmeligheden ved at lede dette Optog hen til et Sted, hvor Smerte, og Kummer hersker.
Viborger Samler, 1843-03-11
Paris, d. 2den Marts. Debatten om de hemmelige Fonds vedbliver. Da Desmousseaux de Givre med megen Ordsqvalder havde udtalt sig om den parlementariske Adsplittelses beklagelsesværdige Tilstand og endog vovet at fremføre den Paastand, at der intet andet muligt Ministerium gaves end det bestaaende, besteg Dufaure Talerstolen og udviklede klart og fyndigt de Grunde, der havde formaaet ham og hans Parti til at forlade Ministeriet. Han erklærede ligefrem, at han ansaae det nubestaaende Ministerium for den største Fiende af al Reform. Den Dusaurske Fraction er overbeviist om, at Ministeriet, der standser enhver Fremskriden i det Jndre, ikke søger at udvikle nogensomhelst Energie med Hensyn til Udlandet, og at det vil eludere og gjøre til Skamme Haabet om Ophævelsen af Gjennemsøgningstractaterne. Derfor maatte han (Dusaure) udsætte sit Tillidsvotum. Denne af en af Anførerne for det antiministerielle Parti givne Erklæring frembragte det dybeste Jndtryk. Ogsaa Passy talte imod de Givre. Han erklærede imidlertid, at under de nuværende Conjuncturer, og navnligen saalænge Spørgsmaalet om Gjennemsøgningsretten ikke var afgjort, tænkte han aldeles ikke paa nogen Plads i et Ministerium. Guizot søgte at forsvare sit System, og isærdeleshed at bevise, at Tiden til en Reform endnu ikke var tilstede. Kun i Rolighedens Skjød kunde Friheden, trives, fra Revolutionens Arne kom den luttret i det borgerlige Samfund. Den nuværende Regjering stræbte at forskaffe Folket Friheden; men denne Gave var ikke en enkelt Dags Værk: Massen af det franske Folk var endnu langt tilbage i Jntelligents og Moral. – Discussionen fortsattes den 2den Marts. Tocqueville erklærede sig imod Ministeriet. Han gjorde Ministrene de bittreste Bebreidelser, Valgbestikkelserne betræffende: Systemet var en fuldkommen Fordærvelse for Sæderne. - Lacrosse har ladet uddeele iblandt de Deputerede sit Amendement til Lovudkastet om de hemmelige Fonds. Amendementet bestaaer i at reducere af den af Ministeriet foreslaaede Sum(1 Mill. Fres) - 50,000 Fres. - Passys og Du faures Erklæringer, at de ikke stræbte efter Ministerpladse, have indvirket gunstigen paa Fonds. Forhandlingerne i de Deputeredes Kammer rapporteres skyndsomst til Tuilerierne.
Viborger Samler, 1843-03-11
Storbritannien og Jrland. J Liverpool aabnedes den 2den Marts Assiseretten imod Chartisten Fear gus O'Connor og 56 andre Anklagede. - Roebucks Andragende forkastedes med 189 imod 75 Stemmer.
Viborger Samler, 1843-03-11
Det danske, til Falmouth ankomne, Skib "Randers har medbragt Efterretningen om et Slag imellem Hæren fra Uruguay under Rivera og den argentinske Hær. Slaget leveredes den 14de Decbr. 1842; Rivera led et betydeligt Nederlag. J Montevideo decreteredes en Opstand i Masse, en Reservehær organiseredes for at forsvare Hovedstaden. Gan, indeholder en Geheimeraadsbefaling, der under 100 Lstis Straf eller Fængselstraf fra 1 til 3 Maaneder forbyder alle britiske Undersaatter at drive Handel paa andre end de 5 ved den sidste Tractat aabnede chinesiske Havne i Canton, Emoy, Fuhetschou-fu, Ringpo og Tschang han eller saadanne Pladse, der ere besatte af britiske Tropper. Denne Forordning er vel fornemmeligen rettet imod Opiumssmuglerne. Directeurerne for det ostindiske Compagnie have affattet deres Takkevotum til Lord Ellenborough og den britiske Hær ganske i Overeensstemmelse med det af Parlementet decreterede Votum. Generallieutenant Gough er udnævnt til Øverstcommanderende for den britisk ostindiske Hær istedet for den tilbagevendende Sir Jasper Nicholl.
Viborger Samler, 1843-03-11
Beretningen om Undersøgelsen af de meget omtalte Tolddefrandationer er ikke publiceret, endskjøndt flere Defraudationsbøder ere inddrevne; et eneste Handelshuus skal endog have maattet betale den enorme Sum af 168,000 Lstl., hvilket Beløb rimeligviis er anslaaet altfor høit, Uvillien imod de Skyldige er saa stor, at man paa Børsen har vægret sig ved at acceptere Vexler af nogle i hiint Anliggende implicerede, ja endog kun mistænkte Huse.
Viborger Samler, 1843-03-11
Spanien. J 8 Dage har Prinds Jerome Napoleon, af Montsort opholdt sig i Madrid. Dagen efter sin Ankomst indfandt han sig i det Kgl. Capel, hvor han under Messen havde Leilighed til ganske i Nærheden at betragte den unge Dronning og hendes Søster. Regenten har ved en af sine Adjutanter underrettet Prindsen om, at han med Fornøielse vilde modtage et Besøg af Prindsen. Madrid, den 22de Febr. Napoleoniden Greven af Montfort er bleven forestillet Regenten, der har modtaget ham med særdeles Opmærksomhed. Samme Dags Aften deeltog han i en glimrende Søiree hos Hertuginden, af Vittoria.
Viborger Samler, 1843-03-11
Donanfyrstendømmerne. Fra Ofen meldes under 14de Febr., at ifølge indløbne Efterretninger fra Constantinopel har Storherren Abdul Meschid udfærdiget et Ferman betræffende Gjenindsættelsen af Erfyrste Michael Obrenowitsch paa Serviens Throne. Men da hverken directe Efterretninger fra Belgrad af 15de Febr. eller de nyeste Privatbreve omtale denne vigtige Efterretning, maa den drages i Tvivl, endskjøndt et i Journal de Francfort indrykket Privatbrev fra Semlin af 16de Februar meddeler en lignende Beretning om Fyrst Michaels Gjenindsættelse.
Viborger Samler, 1843-03-11
Kongen af Hanover er afreist til Berlin, hvor han vil opholde sig i nogle Uger.
Viborger Samler, 1843-03-11
Jndenlandske Efterretninger. Kjøbenhavn. Til den Præmie af 100 Rbd., som af Hs. Maj. Kongen var udsat for en Samling af blomstrende Potteplanter i Begyndelsen af Marts Maaned, meldte sig kun een Concurrent, nemlig Haveselskabets Gartner Frisinette. Dommerne fandt, at denne Samling ikke var af en saadan Beskaffenhed, at man kunde tildeele den Præmie eller Accessit, men de indstillede, at der maatte tilstaaes Jndsenderen 30 Rbd. som en passende Opmuntring.
Viborger Samler, 1843-03-11
Mindefesten for Weyse den 5te De om Aftenen paa det kgl. Theater indlededes med en Prolog af Prof. Heiberg, hvori han med ligesaa megen Hjertelighed som Sandhed skildrede den Afdødes Fortjenester og Værd som Kunstner, Menneske og Ven; at den, fremsagt af Fru Heiberg, maatte gjøre et dybt Jndtryk, er naturligt. (Blg. Td.)
Viborger Samler, 1843-03-11
Reformerne med Hensyn til Armeen fortsættes paa samme Maade, som de begyndte, dog ikke med Besparelser, men med Udgifter. Man kan saaledes inden føie Tid vente at see Hæren forsynet med Tschafver af en ny Facon. Men Tschakoerne bleve da ei heller reformerede ifjor - i denne Retning lod man det beroe ved et Forsøg med Feldthuerne. Naar dernæst Gamacherne ogsaa blive omgjorte, da er vort Hærvæsen undergaaet en omfattende Reform! Soldaterne ere reformerede fra Top til Taa Reformen indskrænker sig end ikke blot til Soldatens Ydre. Han sporer den endog i sit Jndre - saalænge han, uden Adgang til privat Fortjeneste, skal afholde, endog i Vinterens Hjerte, alle Livets Fornødenheder med 12 s daglig. (Khp., Høiesteret har nu stadfæstet Lands Over- samt Hof= og Stadsrettens Dom i den imod Tobakspindersvend Frederik Johan Bendix Hendriksen anlagte Sag, under hvilken han var actioneret for at have blandet Mønnie i Snuustobak og derved foraarsaget et Menneskes (Naturforskeren Magister Dreiers) Død. Som bekjendt er ham tillagt Frifindelse, imod at han udreder Actionens Om(Dg.) kostninger.
Viborger Samler, 1843-03-11
Naar Prof. Schouw - siger en Jndsender i Kjøbenhavnsposten" – vil bevise, at Slesvig altid har været dansk, med den tydske Biskop Godske Ahlefeldts Skrivelse til Kammerretten i Speier 1526, kan det ikke være uden Jnteresse at erfare, hvad der kan bidrage tilat opklare, hvorledes Landets høiere end alle Bisper staaende Autoritet betragter dette Spørgsmaal 1842, alt faa 316 Aar efter Biskop Ahlefeldts djærve Skrivelse.
Viborger Samler, 1843-03-11
Den 25de Febr. 1849 udkom en Tiende Anordning for Hertugdømmerne Slesvig og Holsteen, efter Stændernes Betænkning. Ved denne Sags Behandling i Slesvig ønskede man fra den dansktalende Deel af dette Land at faae Skudsmaalsbøger ganske i Lighed med dem i Danmark, men Danskhedens Modstandere med Tilhæng raabte: Nei, vore Skudsmaalsbøger maae ikke have mindste Lighed med de danske! Derpaa fik man en Skudsmaalsbogaf en egen Composition. Lige fra Dannemarks ældste Tider indtil vor Tid have Folk fra Sønderjylland draget til Nørrejylland, og fra Nørrejylland til Sønderjylland uden nogen Vanskelighed, da de giensidigen have anseet sig for Danske; men det schleswig-holsteinske Parti, tydske Embedsmænd, benyttede de nye Skudsmaalsbøger som et Hjælpemiddel til at gjøre Folket til Tydske, forbød danske Skudsmaalsbøger at gaae som gangbar Mynt og ombyttede dem med tydske, under Trudsel af 2 Rbdlr. Mulct. Biskop Tage Müller troede, at det stred mod hans Embedspligt at tillade denne Sønderlemmelse af Ribe Stift; han henvendte sig desaarsag under 9de Marts 1842 til det danske Cancelli med Andragende om: at der, med særdeles Hensyn til Forholdet mellem Nørre-Jylland, og Torninglehn, i denne Henseende maatte tages særlige Bestemmelser til giensidig Lettelse for Tyendet; men under 4de Octbr. sidstleden fik han til Svar: at Cancelliet, efter desangaaende at have corresponderet med det kgl. slesvig-holsteen lauenborgske Cancelli, ikke faae sig istand til fortiden at foretage videre i denne Sag. Saalænge dette bestaaer - tilføier Jndsenderen - maatte man altsaa ønske, at der blev indrettet et Toldsted ved Grændsen mellem Nørre- og Sønderjylland, hvor Skudsmaal bleve ombyttede, at ingen Godtroende skulde løbe i Fælden og give Bøder. Fælden og give Bøder.
Viborger Samler, 1843-03-11
Tirsdagen den 28de Febr." skrives der fra Nakskov, blev den velbekjendte Kbmd. C. Fogh her i Byen arresteret paa Grund af en stærk Mistanke for at have forsøgt at hævne sig paa Proc. Smidt, ved at kaste en Flaske, fyldt med Svovlsyre, ind i Smidths Dagligstue. Som man formoder, var det hans Hensigt at ramme Smidt eller hans Familie, men til Lykke kom Jngen til Skade. Dersom det virkelig stadfæster sig, at det var Foghs Hensigt at ramme En af Smidths Familie med Svovlsyre, viser det en Grad af Ondskab og Nederdrægtighed, hvis Mage vist maa søges længe efter; og man kan derfor ei Andet end glæde sig over den, af en Mængde agtbare Borgere, lydelig udtalte Misbilligelse af Foghs Færd og Tilfredshed med hans Arrestation. Rygtet om hans formodede Gierning havde samlet en Mængde Mennesker, meest Borgere, som ved hans Arrestation udbragte et tredobbelt Hurra, ligesom de ogsaa besvarede Foghs Appel til dem, om at hjælpe ham fri, med et almindeligt: "Arresteer ham arresteer ham Ringkjøbing. Løverdagen den 25de Febr. indtraf en sørgelig Jldebrand i Honen Sogn (omtrent 6 Miil sønden for Ringkjøbing) hos Christen Mathiesens Enke. Stuehuset og et af Udhusene afbrændte til Grunden; det meste Ind- og Udboe, 2 Køer, 4 Faar, et Sviin, samt alt Foder og Sæd brændte ligeledes; kuns 6 Køer og en meget forbrændt Stud bleve reddede (den Sidste er rimeligviis senere død). Jlden opkom i en Deel af Stuehuset, som brugtes til Lade, men Aarsagen dertil kan ikke udfindes, da hverken Tobaksrygning eller anden Uforsigtighed paa den Tid har fundet Sted. Den brandlidte Eierinde med sin talrige Familie er bekjendt i Egnen som meget fredelige og skikkelige Folk, der ingen vitterlige Uven(Ringk. Av.) ner havde.
Viborger Samler, 1843-03-11
Ved at berette at en Dreng, der var sluppet igjennem Jsen paa Fjorden ved Lemvig, ved en anden Drengs Besindighed frelstes (see Torsdagsavisen af d. Bl.), tilføier "Randers Av. Følgende: Et noget lignende Tilfælde, hvorfor den Paagjældende maaskee ogsaa fortjener Belønning, indtraf for en tre Ugerstid siden her ved Randers. J Aftenskumringen kommer nemlig een af Disciplene i herværende lærde Skole, og vil gaae over paa Holmene til Cammeraterne, som der løbe paa Skøiter; for at skyde Gjenvei, gaaer han over Seildybet, i Nærheden af Skibsbyggerpladsen, men slipper igjennem midtstrøms. Mennesket kan nok svømme, men er ikke istand til at komme op paa den faste Jis, der bestandig brækker foran ham; da kommer en ung Sømand, Frederik Hunæus, (Søn af herværende Lottericollecteur og Chef for Byens frivillige Jægercorps, Capt. v. Hunæus) til, og paa Disciplens venlige Anmodning: Vil De ikke være saa god at give mig en Haandsrækning, spænder Gutten med ikke mindre Besindighed sin Buxerem (der af Søfolk bruges, istedetfor Seele, til at holde Beenklæderne op med) af, kryber paa sine Knæ ud paa Jsen og tilkaster ham, der imidlertid træder Vandet, Enden af Remmen. Skjøndt Jsen knagede og bragede lysteligt rundt omkring dem, og det ene Stykke Jis brast efter det andet, ved Disciplens Forsøg paa at hæve sig op af Vandet, veeg hans Redningsmand dog ikke fra ham, før han fik ham trukken op paa fast Jis. Nu skal De have saa mange Tak!" sagde den Reddede. Uden Aarsag, svarede den Anden, og dermed var den Gjedde kogt. Den unge Hunæus er endnu ikke fuldt 16 Aar.
Viborger Samler, 1843-03-11
Randers, d. 9de Marts. Atter har Diligencen havt Uheld. Paa Veien hertil i Nat fra Aarhuus har der nemlig været Jld i det høire Forhjul, formodentlig foraarsaget ved Friction og Mangel paa tilstrækkelig Smørelse. Skaden var dog af den Betydenhed, at man maatte lade Diligencen staae her og befordre Personposten videre med Wienervogn. En Halvmiilsvei her fra Byen vare allerede nogle af Passagererne stegne ud; de øvrige stode af udenfor Sønderbro.
Viborger Samler, 1843-03-11
J det strænge Veir, som vi havde i forrige Uge, er en aldrende Mand, en vis Jngerslev, der er temmelig bekjendt her i Jylland, i sin Tid skal have været Proprietair og besiddet Formue, omkommen paa Marken i Nærheden af Landsbyen Christrup. Formodentlig er han faret vild i Sneefoget om Aftenen; da han næste Dag fandtes, var der endnu Liv i ham, men kort efter opgav han Aanden. (Rand. Av.)
Viborger Samler, 1843-03-11
Til den i Torsdagsavisen efter "Aarh. Av. meddeelte Efterretning, at Conferentsraad Dr. Fenger i Kbhavn. skulde være død den 3die De, bemærkes, at de kjøbenhavnske Blade af 7de De, ikke omtale dette Dødsfald, saa manhar Grund til at betvivle Beretningens Paalidelighed.
Viborger Samler, 1843-03-11
Handels-Efterretninger. London, den 3die Marts. Kornhandelen vedbliver at være flau. Hvedetolden 20 Shill. Gjennemsnitspriserne for Ugen der endte den 21de Febr. Hvede, 48 s. 6 d.; Byg, 27 s. 2 d.; Havre, 17 s. 1 d.; Rug, 28 s. 4 d.; Erter, 30 S. 1 d.
Viborger Samler, 1843-03-11
Liverpool, den 2den Marts. J de sidste 3 Dage ere kun solgte 8000 Baller Bomuld; Priserne ere imidlertid uforandrede.
Viborger Samler, 1843-03-11
Kbhvn., d. 7de Marts. Omsætningen i Kornvarer er kun meget ringe, og skjøndt Forraadet af Rug er kun lidet, saakan man dog kjøbe samme til 5 1/4 a 5 1/2 Rbd. efter Qvalitet. Hvede (lollandsk) af 127 Punds hollandsk Vægt, solgtes til 6 1/4 Rbd., og Pradet Byg til at modtage i Provindserne til 19 Mk. a 19 Mk. 8 s. Her betales 20 Mk. 8 s. a 21 Mk. pr. Tønde. (Berl. Tid.)
Viborger Samler, 1843-03-11
Fallit. Handelshuset L. Lindbergs Enke & Comp. i Helsingør, den 2den Marts.
Viborger Samler, 1843-03-11
Udnævnelse. Under 3die d. M. har Hs. Majestæt allernaadigst udnævnt Colonialadjutant F. W. Bentzon til surnumerair Fuldmægtig hos de kongelige Embedsmænd i Vestindien.
Viborger Samler, 1843-03-11
Ved Tallotteriets 1419de Trækning i Altona, den 7de Marts, udkom: Nr. 65. 18. 46. 71. 50.
Viborger Samler, 1843-03-11
Reisende med Færgefartøiet fra Kallundborg til Aarhuus, den 8de Marts. Capt. Jürgensen, Apotheker Nielsen, Kjøbmand Schmidt, Toldbetjent Hansen, Kjøbmand Freundt, Forpagter Kühler, Handelsfuldmægtig Madsen.
Viborger Samler, 1843-03-11
Fra Aarhuus til Kallundborg, den 9de Marts, Consul Hansen, Pastor Kjær, Guldsmed Piil, Skibscapitain Kronmann.
Viborger Samler, 1843-03-11
Jmorgen prædiker i Domkirken Hr. Pastor Hindberg; i Søndresogns Kirke Hr. Pastor Ursin.
Viborger Samler, 1843-03-11
AVERTISSEMENTS. Endskjøndt jeg i forrige Avis havde annonceret, at mit Cosmorama vilde staae aaben Løverdag og Søndag Aften, havde jeg dog senere bestemt sammes sidste Udstilling til Fredag Aften; men da der af flere er yttret Ønske om at jeg endnu en Aften til vilde forevise samme, har jeg troet at imodekomme disses Ønske ved Søndag Aften at lade samme staae aaben. - Herfra agter jeg mig til Holstebroe. J. C. Osgevad. Dandse-Jnformation.
Viborger Samler, 1843-03-11
J Slutningen af indeværende Uge agter Undertegnede at begynde med et Dandse-Cursus, naar dertil forinden et nogenlunde tilstrækkeligt Antal Elever godhedsfuld maatte vorde anmeldte. Voxne kunne, om forlanges, nyde særskildt Underviisning fra de Yngre, 3 a 4 Gange ugentlig i et Tidsrum af 2 Maaneder. Underviisningen finder Sted paa Raadhuussalen. Viborg, den 6te Marts 1843. Ærbødigst S. Bay, Dandselærer.
Viborger Samler, 1843-03-11
En flink Dreng, som har været i Handelslære før, ønsker sig Emploi snarest muligt. Bogtrykkeriet anviser. Til Efterretning bekjendtgjøres herved for Vedkommende, at Remonte-Commissionen i Marts og April Maaneder d. A. skal indkjøbe Remonteheste til Cavalleriet og Artilleriet, men meest til Cavalleriet, hvoriblandt enkelte Officeerheste og Trompeterskimler, og vil Commissionen i denne Anledning være tilstedeværende: i Haderslev, den 13de Marts, i Randers, fra den 16de til den 21de dito, i Aarhuus, den 22de og 23de dito, i Grenaa, den 25de dito, i Hobroe, den 27de dito, i Aalborg, den 29de dito, i Nørre-Sundbye, den 30te dito, i Sæbye, den 1ste April, i Frederikshavn, den 3die dito om Formiddagen, i Hjørring, den 4de dito, i Thisted, den 8de dito, i Nyekjøbing paa Mors, den 10de dito om Formiddagen, i Skive, den 11te dito, i Holstebroe, den 13de dito, i Lemvig, den 15de dito, i Ringkjøbing, fra den 18de til 21de dito, i Varde, den 22de dito, i Ribe, den 24de dito. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning, have et godt Fodskifte og rene Been. Høiden maa, efter den nye allerhøieste Bestemmelse, ikke være under 10 Qvarteer dansk Anlægsmaal, og af Haarige Cavallerie- og Artillerie-Rideheste ikke over 10 Qvarteer i Tomme, 5 og saarige Heste til dette Brug, saasom Træk heste til Artilleriet kan antages til et større Maal. Alderen for Cavallerie- og Artillerie-Rideheste maa være 4, 5 og 6 Aar, for Trækheste til Artilleriet 5, 6 og 7 Aar. For usynlige eller skjulte Feil, saasom Krydbebider, Kuller, Engbrystighed m.m., maae Sælgeren indestaae. Haderslev, i Remonte-Commissionen, d. 28de Febr. 1843. C. W. v. Düring, Præses for Remonte-Commissionen.
Viborger Samler, 1843-03-11
Placat. Løverdagen den 25de d. M., Formiddag Kl. 11, bliver paa Viborg Raadhuus foretaget Auction over en Deel for resterende kongelige Skatter og Communeafgivter udpantet Løsøre, bestaaende af: Dragkister, Skabe, Kakkelovne, Kister, Sengeklæder, Vogne m. M., mod Betaling ved Hammerslaget. Viborg, den 10de Marts 1843. E. Selmer. Stifts-Tidende, Tillægs-Blad til Viborg, No. 40. Efterretning om et ledigt geistligt Embede.
Viborger Samler, 1843-03-11
Munkebo Sognekald i Fyen; gammel Angivelse 300 Rd., har nu følgende Jndtægter: 1) Tienden af 270 Tdr. Hartkorn ydes i Skjeppen med 48 Tdr. Rug, 39 Tdr. Byg, 48 Tdr. Havre. Af Sognets øvrige 26 Tdr. Hartkorn svares en Refusion af 6 Tdr. Byg, 4 Tdr. Havre og 2 Skpr. Erter. 2) Offer og Accidentser c. 200 Rbd. 3) Qvægtiende 14 Rd. 4) Smaaredsel: et Par Kyllinger af de større Gaarde og 4 Æg pr. Td. Hartkorn af 270 Tdr. Hartkorn, een Kylling, af Boelstederne; eet Maal Mælk til St. Hansdag og Michelsdag. Præstegaarden staaer for Hartkorn 8 Tdr. 6 Skpr. 3 Fdkr. (efter den nye Matrikul 19 Tdr. 2 Skpr.)med et Areal af henved 100 Tdr. Land. J Skatter og Bankrenter ydes 130 Rbd., Expenser 6 Rbd., i Communeafgifter 20 Rbd. Brandassurancen til den nye Præstegaard Opførelse beløber sig til 5,303 Rbd., og Brandhjælpen af Kirkerne i Fyens og Lollands-Falsters Stifter samt Bispedømmet Als og Ærø er c. 307 Rbd. Dragonhest holdes.